पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहरों को स्लम फ्री बनाने के उद्देश्य से शुरू की गई राजीव आवास योजना के तहत जयपुर में बन रहे संजय नगर भट्टा बस्ती आवासीय प्रोजेक्ट का 13 जून को मुख्यमंत्री अशोक गहलोत शिलान्यास करेंगे। इस मौके पर केंद्रीय आवास एवं शहरी गरीबी उन्मूलन मंत्री अजय माकन भी मौजूद रहेंगे।समारोह की अध्यक्षता राज्य के नगरीय विकास मंत्री शांति धारीवाल करेंगे।
नगरीय विकास विभाग के अतिरिक्त मुख्य सचिव जी. एस. संधू ने बताया कि इस प्रोजेक्ट के पहले चरण में 100 करोड़ रुपए की लागत से 2200 मकान बनाए जाएंगे। यह प्रोजेक्ट सलाहकार फर्म याशी कंसलटेंट के सहयोग से तैयार किया गया है। इसमें प्रत्येक लाभार्थी को डुप्लेक्स में एक कमरा नीचे, एक कमरा ऊपर, किचन, टॉयलेट और बाथरूम दिए जाएंगे।इसके साथ ही इन्हें छत का अधिकार भी मिलेगा।
देश का पहला बड़ा आवासीय प्रोजेक्ट :
संधू ने बताया कि संजय नगर भट्टा बस्ती का प्रोजेक्ट देश का पहला सबसे बड़ा आवासीय प्रोजेक्ट है। शहरों को स्लम फ्री बनाने के लिए राजीव आवास योजना के तहत इस प्रोजेक्ट में कुल 12000 आवासों का निर्माण किया जाना है। पहले चरण के लिए डीपीआर मंजूर होने के साथ ही प्रशासनिक और वित्तीय स्वीकृतियां हो चुकी हैं।
राज्य के 8 शहरों के प्रोजेक्ट मंजूर :
राजीव आवास योजना के तहत अब तक राज्य के 8 शहरों के प्रोजेक्ट मंजूर हो चुके हैं। इनमें कुल 15000 मकानों का निर्माण किया जाना है। इनमें संजय नगर भट्टा बस्ती के पहले चरण के 2200 मकान भी शामिल हैं। हाल ही में जोधपुर का आवासीय प्रोजेक्ट मंजूर हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn